Մեր հարցին, թե ԱԺ արտահերթ ընտրությունների դեպքում կմասնակցի՞ դրանց որեւէ կուսակցության, դաշինքի կազմում, Կարապետ Ռուբինյանն արձագանքեց․ «Դրա մասին դեռ չեմ էլ մտածում, շատ շուտ է»։ Կարապետ Ռուբինյանի որդին՝ Ռուբեն Ռուբինյանը, «Քաղաքացիական պայմանագիր» կուսակցության անդամ է, իսկ նոր կառավարության օրոք նշանակվել է արտաքին գործերի նախարարի տեղակալ։ Հնարավո՞ր է, որ իրենք ունենան տարբեր հայացքներ, տարբեր ճանապարհներով գնան։ «Ամեն ինչ էլ հնարավոր է։ Իմ որդին նոր սերնդի քաղաքական ներկայացուցիչ է, ես արդեն, կարելի է ասել, հին սերնդի քաղաքական ներկայացուցիչ եմ, բնականաբար, հայացքներում կարող են լինել ինչ-որ տարբերություններ»,- արձագանքեց մեր զրուցակիցը։